b'\n_START_ARTICLE_\nSamurai X\n_START_SECTION_\nAng kontrobersiya ng Jinchu Arc\n_START_PARAGRAPH_\nAng TV series at manga series ng Samurai X ay halos magkapareho ng istorya sa Tokyo at Kyoto Arc. Nang makahabol ang TV series sa manga sa istorya, nagdesisyon ang mga producer ng anime na maghiwalay sa manga ni Nobuhiro Watsuki at gumawa ng sarili nilang istorya at karakter. Dahil dito, hindi na-animate ang Jinchu arc sa TV series. Ang Jinchu arc ay naglalaman ng maraming detalye tungkol sa nakaraan ni Kenshin, kabilang doon ang pagkilala ng unang mahal niya at paano niya nakuha ang ekis na pilat sa mukha niya. Ang istorya dito ay nakapokus sa mga karakter mula sa nakaraan ni Kenshin na gustong maghiganti sa kanya. Maraming fans ang nagsasabi na ang mga "filler" episodes sa anime series ay hindi gaanong maganda kung ikukumpara sa istorya ng Jinchu arc.\n_START_SECTION_\nTV Series\n_START_PARAGRAPH_\nUnang lumabas ang bersiyong Ingles ng Samurai X sa estasyong Studio 23 noong 18 Oktubre 1998. Pagkaraan ng ilang taon, muli nila itong ibinalik noong 20 Mayo 2002._NEWLINE_Ang bersiyong Tagalog ay unang lumabas noong Setyembere 20, 1999 sa estasyong ABS-CBN. Pagkaraan ng ilang taon, muli nila itong ibinalik noong 12 Agosto 2002. Noong taong 2005, nagkaroon rin ng isang marathon sa bersiyong Tagalog ng Samurai X sa Studio 23._NEWLINE_Ngayong taong 2006, muli itong mapapanood sa QTV 11, ang sister station ng GMA Network, Incorporated. Ayon sa impormasyon, ang Alta Productions ang hahawak ng redub version nito. Si Louie Paraboles ang gaganap na Kenshin Himura. Matatandaang ginampanan niya ang papel na Yahiko sa ABS-CBN dubbed version ng naturang anime._NEWLINE_Ngayong 2008 ay muling ipinapalabas ang Samurai X sa estasyong Studio 23.\n_START_SECTION_\nSamurai X: The Movie\n_START_PARAGRAPH_\nUnang lumabas ang Tagalog na bersiyon ng pelikulang ito noong 11 Abril 2005 sa ABS-CBN. Lumabas naman ang Ingles na bersiyon sa lokal na telebisyon noong 23 Disyembre 2005 sa Studio 23.'